ماراغالی شاعر «غلامرضا آزادی» حیاتا گؤز یومدو!
الیمیزه چاتان خبر اساسیند تاسفله بوگون آبان آیینین ۲۱ ماراغا شهرینین «داش غلام مراغی» تخلصلی ساتیریک شاعری «غلامرضا آزادی» ۹۲ یاشیندا حیاتا گؤز یومموشدور.
«غلامرضا آزادی» ماراغا شهرینین یاشلی و ادبی جمعیتینده حؤرمت بسلهنیلن شاعرلریندن اولموش، اثرلرینین بیر چوخو فارس دیلینده اولماغینا رغما، آذربایجان دیلینده ده ساتیریک اثرلری دؤورو مطبوعات و ادبی محفللردi اوزون ایللر یاییلمیشدیر.
اوستاد «غلامرضا آزادی»دن بیر شعر مجموعهسی چاپ اولوب، آنجاق بیر چوخ اثرلری او جملهدن: ساتیریک شعر مجموعهلری و مختلف سیاسی و اجتماعی حادثهلرله باغلی خاطرهلری هله ده ایشیق اوزو گؤرمهییبدیر.
«ایشیق» – آذربایجان ادبیات و اینجه صنعت سایتی «داش غلام مراغی»نین ایتگیسینی مؤحترم عائیله و قوهو اقرباسینا، ماراغا شهرینین ادبی جمعیتینه باش ساغلیغی وئریر و مرحومون خاطیرهسینی عزیزلهییر.
«ایشیق» – آذربایجان ادبیات و اینجه صنعت سایتی
۲۱ آبان ۱۳۹۶
azb_Arab azb_Arab azb_Arab azb_Arab azb_Arab azb_Arab azb_Arab